MINDEN EBTULAJDONOS ÉS EBTARTÓ FIGYELMÉBE TEGYÜNK EGYÜTT A VESZETTSÉG ELLEN!

Tájékoztatjuk a Tisztelt sárvári ebtulajdonosokat és az ebtartókat, hogy az Önkormányzat az idei évben ebösszeírást végez. Az ebösszeírás kizárólag az ebrendészeti feladatok elvégzését, továbbá a veszettség elleni járványvédelmet szolgálja, mely mindannyiunk közös érdeke. Az eredményes ebösszeírás érdekében ezért az ebtulajdonosok és az ebtartók szíves közreműködését kérjük.

Az ebösszeírás bejelentés alapján történik, az adatszolgáltatás az ebtulajdonos és az ebtartó kötelessége, mely az egyoldalas ebösszeíró adatlap kitöltésével teljesíthető.

Ebenként külön ebösszeíró adatlapot kell kitölteni!

A nyomtatvány megtalálható a Sárvári Hírlap 2022/9. lapszámában, a www.sarvarvaros.hu oldalon (géppel kitölthető pdf-ként is), valamint az E-önkormányzat portálon.

Az adatlap sokszorosítható, illetve személyesen a Hivatal recepcióján, vagy a 95/523-178-as telefonszámon igényelhető.

A felmerülő kérdéseikkel kapcsolatban a 95/523-178-as telefonszámon a Sárvári Közös Önkormányzati Hivatal munkatársai készséggel adnak tájékoztatást.

Tájékoztatjuk, hogy a https://www.petvetdata.hu/ weboldalon, amennyiben az Ön tudomása szerint az Ön állatába korábban már mikrochipet helyeztek be, és ellenőrizni szeretné, hogy annak száma benne van-e már a rendszerben, az oldalon található nyilvános keresőben ezt megteheti.

Amennyiben a keresés eredményes, akkor megjelennek az állat alapvető adatai (chipszáma, neve, fajtája, faja).

További adatokhoz (pl. a tulajdonos adatai) azonban csak az oldalra belépési jogosultsággal rendelkező állatorvosok férhetnek hozzá! Ha Ön ezeket az adatokat szeretné ellenőrizni, vagy módosíttat-ni (pl. lakcím, vagy telefonszám megváltozása vagy az eb elhullása miatt), javasoljuk, keresse meg állatorvosát, és kérje a segítségét!

Kérünk minden felelős ebtulajdonost és ebtartót az adatszolgáltatás minél nagyobb számban történő teljesítésére, segítsük az állatorvosok munkáját!

Sárvári Közös Önkormányzati Hivatal

Hatósági Iroda